Bosanskohercegovačka dijaspora u Saint Louisu
Bosanskohercegovačka dijaspora u Saint Louisu u američkoj saveznoj državi Missouri je veoma brojna. Smatra se da se najveća koncentracija građana porijeklom iz BiH u gradu St. Louisu nalazi u kvartu Little Bosnia (doslovno: Mala Bosna) u južnom dijelu grada Bevo Mill. Bosanski kulturni utjecaj se može primijetiti u brojnim bosanskim restoranima, ugostiteljskim objektima i kafićima, kao i nekoliko islamskih organizacija i džamija.